

**VALSTYBINĖS MAISTO IR VETERINARIJOS TARNYBOS**

**DIREKTORIUS**

**ĮSAKYMAS**

**DĖL VALSTYBINĖS MAISTO IR VETERINARIJOS TARNYBOS DIREKTORIAUS 2007 M. GRUODŽIO 22 D. ĮSAKYMO NR. B1-883 „DĖL VALSTYBINIŲ MĖGINIŲ PAĖMIMO LABORATORINIAM TYRIMUI NURODYMŲ PATVIRTINIMO“ PAKEITIMO**

2016 m. balandžio 5 d. Nr. B1-284

Vilnius

P a k e i č i u Valstybinių mėginių paėmimo laboratoriniam tyrimui nurodymus, patvirtintus Valstybinės maisto ir veterinarijos tarnybos direktoriaus 2007 m. gruodžio 22 d. įsakymu Nr. B1-883 „Dėl Valstybinių mėginių paėmimo laboratoriniam tyrimui nurodymų patvirtinimo“:

1. Papildau 3 punktą nauja septintąja pastraipa:

„**Stebėsena** – kaip apibrėžta 2004 m. balandžio 29 d. Europos Parlamento ir Tarybos reglamento (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių, 2 straipsnio 8 dalyje.“

2. Papildau 61 punktu:

„61. Protrūkio ar apsinuodijimo maistu, stebėsenos, vartotojo skundo tyrimo atveju, jeigu nėra galimybės paimti maisto mėginį vadovaujantis 2005 m. lapkričio 15 d. Komisijos reglamentu (EB) Nr. 2073/2005 dėl maisto produktų mikrobiologinių kriterijų (OL 2005 L 338, p. 1) gali būti paimamas mažesnis mėginių skaičius (n=4, n=3, n=2, n=1). Paimtas mėginys turi būti ištiriamas dėl patogeninių mikroorganizmų. Į laboratoriją pristatomas ne mažesnis kaip 50 g svorio paimtas maisto mėginys vienos rūšies patogeniniam mikroorganizmui nustatyti, dviejų rūšių patogeniniams mikroorganizmams nustatyti – ne mažesnis kaip 100 g svorio maisto mėginys.“

Direktorius Jonas Milius